Kuigi rongisõidu eest kooritakse päris korralik summa, ise sõitsin Hanoist Nha Trangi 35 USD (II klass, kolmas nari), oli reis päris mugav ja kuuesele kupeele ei saa ka midagi ette heita. Lisaks pakuti piletiraha eest veel süüa ja joogivett ka. Hommikul mingi sai, lõunal ja õhtul riis ja liha, mis kõlbas süüa küll, kuigi oli tegu üsna lihtsa toiduga. Lisaraha eest müüvad vagunisaatjad ka karastusjooke ja muud nänni, aga selle hind oli tavapäraselt kallis. Rongijaamades saab ka puuvilja osta, kuigi tuleb samuti natuke kaubelda.